paragraph_text: Pjesme objavljene na albumu pripadale su poznatim sastavima s područja SFRJ, uglavnom pripadnicima novovalne glazbe. Novovalni sastavi čije su se uspješnice našle na albumu bili su Električni orgazam s punk rock skladbom "Dokolica"; Idoli s "Kenozoik"; Azra s "Put za Katmandu"; Film sa "Zona sumraka"; Haustor s "Radio"; Laboratorija zvuka s nostalgičnom skladbom "Zaboravljena draga"; Animatori s "Male curice"; Zana sa singlom "On"; power pop sastavi Stidljiva ljubičica i Xenia sa skladbama "Osvrni se na mene" i "Povezi me"; Sreta Kovačević, bivši gitarist sastava Pekinška patka sa sastavom Kontraritam i pjesmom "Žožo, vrati se"; Zoran Cvetković, bivši član sastava Prljavo kazalište član sastava ZOK s "Zaboravi"; "Zatvaram oči" je skladba novoromantičnog sastava La Fortunjeros sa Sašom Zalepuginom (bivši član Plavi orkestar); "Ona se smije" sastava Izazov, u kojem su bili bivši članovi sastava Time, Grupa 220 i Hobo; Aerodrom sa "Kad je sa mnom kvari sve", i synthpop sastav Beograd s pjesmom "TV".